1904 metų JAV prezidento rinkimai
1904 metų JAV prezidento rinkimai buvo vyko 1904 m. lapkričio 8 d. Juose tuometinis JAV prezidentas respublikonas Teodoras Ruzveltas nugalėjo konservatorių JAV demokratų partijos kandidatą Altoną Parkerį. Ruzveltas buvo pirmas JAV istorijoje prezidentas, išrinktas į pareigas, po to kai dėl pirmtako mirties ir dėl einamų JAV viceprezidento pareigų perėmė šalies valdymą ir tapo prezidentu. Ruzveltas buvo prisaikdintas į prezidentus po to, kai 1901 m. buvo nužudytas tuo metu pareigas ėjęs prezidentas Viljamas Makinlis. Po artimo Makinlio sąjungininko senatoriaus Marko Hanos mirties, Ruzveltas nesulaukė didelio pasipriešinimo 1904 m. JAV respublikonų partijos suvažiavime. Konservatorių demokratų prezidento Gruverio Klyvlendo šalininkai laikinai perėmė partijos valdymą ir 1904 m. JAV demokratų partijos suvažiavime kandidatu į prezidento postą iškėlė Niujorko apeliacinio teismo pirmininko Altono Parkerio kandidatūrą. Kandidatų politinės pozicijos stipriai nesiskyrė, todėl rinkiminė kampanija rėmėsi jų asmenybėmis. Demokratai teigė, kad Ruzvelto valdymas buvo „vienašališkas“ ir „chaotiškas“. Respublikonai pabrėžė Ruzvelto užsienio politikos sėkmę ir jo principingą laikyseną prieš monopolijas. Ruzveltas lengvai laimėjo rinkimus visuose JAV regionuose išskyrus JAV pietus. Parkeris pralaimėjo valstijose, kuriose demokratai buvo užsitikrinę pergalę 1900 metų rinkimuose, ir savo gimtojoje Niujorko valstijoje. Ruzveltas nacionaliniuose rinkimuose surinko 18,8% daugiau balsų nei jo konkurentas. Ruzveltas tapo pirmuoju kandidatu į prezidentus rinkimuose surinkusių daugiau nei 300 rinkikų kolegijos balsų.